Na temelju čl. 56. Statuta "Saponije" kemijske, prehrambene i farmaceutske industrije d.d. Osijek, Uprava "Saponije" d.d. Osijek saziva

**GLAVNU SKUPŠTINU “SAPONIJE" d.d. OSIJEK**

za petak, 29. svibnja 2015. godine, u Osijeku, u poslovnoj sali (I kat) tvrtke Kandit d.o.o., Vukovarska cesta 239, s početkom u 13,00 sati

Za Skupštinu Društva utvrđen je sljedeći

**dnevni red :**

|  |  |
| --- | --- |
|  | Otvaranje Skupštine Društva i utvrđivanje popisa nazočnih dioničara i njihovih opunomoćenika |
|  | Izvješće Uprave Društva o stanju i poslovanju Društva u 2014. godini |
|  | Izvješće revizora Društva za 2014. godinu |
|  | Izvješće Nadzornog odbora Društva o obavljenom nadzoru poslovanja u 2014. godini |
|  | Donošenje odluke o upotrebi dobiti Društva iz 2014. godine |
|  | Donošenje odluke o pretvaranju dionica s nominalnom vrijednosti u dionice bez nominalne vrijednosti |
|  | Donošenje odluke o povećanju temeljnog kapitala Društva |
|  | Donošenje Statutarne odluke o izmjenama Statuta Društva |
|  | Donošenje odluka o davanju razrješnice (o odobrenju rada): |
|  | 1. Upravi Društva za 2014. godinu |
|  | 1. Nadzornom odboru Društva za 2014. godinu |
|  | Donošenje odluke o utvrđenju imenovanja člana Nadzornoga odbora |
|  | Imenovanje revizora Društva za 2015. godinu |

U radu Glavne skupštine Društva mogu sudjelovati dioničari odnosno njihovi opunomoćenici koji na dan utvrđivanja statusa dioničara ispunjavaju uvjete iz čl. 54. Statuta Društva, odnosno ako su vlasnici redovnih dionica Društva pod uvjetom da u vlasništvu imaju 1000 ili više dionica odnosno glasova, a vlasnici redovnih dionica Društva koji u vlasništvu imaju manje od 1000 dionica mogu sudjelovati na Glavnoj skupštini putem opunomoćenika koji je opunomoćen od više vlasnika redovnih dionica tako da zastupa najmanje onoliko vlasnika koji zajedno imaju 1000 ili više redovnih dionica odnosno glasova.

Dioničarom se smatra osoba koja je upisana u registru Središnjeg klirinškog depozitarnog društva na dan 19.5.2015. godine, kada se utvrđuje popis vlasnika dionica za sudjelovanje u radu Skupštine.

Predlažemo da dioničari Društva, koji žele sudjelovati na Glavnoj skupštini, a ispunjavaju uvjete, prijave Društvu svoje sudjelovanje, osobno ili putem svog zastupnika odnosno opunomoćenika, u pisanom obliku, najkasnije sedam dana prije održavanja Glavne skupštine odnosno najkasnije do *22*. svibnja 2015. godine.

Materijali za Glavnu skupštinu mogu se pregledati u Službi za pravne poslove “Saponije” d.d. Osijek, M. Gupca 2 od 19.5.2015. godine, i to svakoga radnog dana u vremenu od 8 do 14 sati.

# PRIJEDLOZI ODLUKA

Uprava i Nadzorni odbor predlažu Glavnoj skupštini "Saponije" kemijske, prehrambene i farmaceutske industrije d.d. Osijek donošenje ovih odluka:

**Ad 2.**

Usvaja se Izvješće Uprave Društva o stanju i poslovanju Društva u 2014. godini.

**Ad 3.**

Usvaja se Izvješće revizora Društva za 2014. godinu.

**Ad 4.**

Usvaja se Izvješće Nadzornog odbora Društva o obavljenom nadzoru poslovanja u 2014. godini.

**Ad 5.**

Usvaja se odluka o upotrebi dobiti Društva iz 2014. godine, prema kojoj se dobit u iznosu od 21.656.977,10 kuna raspoređuje u:

* Reinvestirana dobit radi povećanja temeljenog kapitala iz sredstava društva u iznosu od 20.000.000,00 kuna,
* Zakonske pričuve Društva (5%) u iznosu od 1.082.848,86 kuna,
* Ostale pričuve Društva u iznosu od 574.128,24 kuna.

**Ad 6.**

Donosi se odluka o pretvaranju dionica s nominalnom vrijednosti u dionice bez nominalne vrijednosti:

* Temeljni kapital Društva iznosi 197.569.200,00 kuna, te je podijeljen na 658.564 redovnih dionica serije A, nominalne vrijednosti 300,00 kuna. Temeljni kapital uplaćen je u cijelosti.
* Svih 658.564 redovnih dionica serije A, nominalne vrijednosti 300,00 kuna, zamjenjuju se sa 658.564 redovnih dionica serije A bez nominalne vrijednosti.

**Ad 7.**

Donosi se odluka o povećanju temeljnog kapitala Društva:

* Temeljni kapital Društva iznosi 197.569.200,00 kuna, te je podijeljen na 658.564 redovnih dionica serije A, bez nominalne vrijednosti. Temeljni kapital uplaćen je u cijelosti.
* Temeljni kapital Društva povećava se iz sredstava društva bez izdavanja novih dionica, na način da se dio dobiti iz 2014. godine u visini 20.000.000,00 kuna koristi kao reinvestirana dobit u navedene svrhe.
* Temeljni kapital društva povećava se sa iznosa 197.569.200,00 kuna za iznos od 20.000.000,00 kuna na iznos od 217.569.200,00 kuna.
* Temeljni kapital društva nakon povećanja iznosi 217.569.200,00 kuna i podijeljen je na 658.564 redovnih dionica serije A bez nominalne vrijednosti, oznake SAPN-R-A.
* Ova se odluka temelji na godišnjim financijskim izvješćima za 2014. godinu koja su potvrđena od strane revizorske tvrtke Deloitte d.o.o. Zagreb kao izvješća koja realno i objektivno prikazuju financijsko stanje Društva, a na koja su suglasnost dali Nadzorni odbor i Uprava.
* Zadužuje se i ovlašćuje Uprava da povećanje temeljnog kapitala upiše u sudski registar Trgovačkog suda u Osijeku.

**Ad. 8.**

Donošenje Statutarne odluke o izmjenama Statuta Društva:

* Mijenja se Članak 17. Statuta “Saponije” kemijske, prehrambene i farmaceutske industrije d.d. Osijek donesenog odlukom Glavne skupštine dioničara od 28.6.1995. godine, te glasi:

„Temeljni kapital Društva iznosi 217.569.200,00 kuna.“

* Mijenja se Članak 29. Statuta “Saponije” kemijske, prehrambene i farmaceutske industrije d.d. Osijek, te glasi:

„Temeljni kapital iz čl. 14. ovoga statuta podijeljen je na 658.564 redovnih dionica serije A, bez nominalne vrijednosti.“

* Ovlašćuje se Nadzorni odbor Društva da izradi potpuni tekst Statuta “Saponije” kemijske, prehrambene i farmaceutske industrije d.d. Osijek i isti dostavi sudskom registru Trgovačkog suda u Osijeku.

**Ad 9.**

Daje se razrješnica (odobrava se rad):

1. Upravi Društva za 2014. godinu
2. Nadzornom odboru Društva za 2014. godinu

**Ad 10.**

Nadzorni odbor predlaže Glavnoj skupštini "Saponije" kemijske, prehrambene i farmaceutske industrije d.d. Osijek donošenje ove odluke:

* Utvrđuje se da je za člana Nadzornog odbora Dioničkog društva “Saponia” imenovan odlukom Radničkog vijeća, na vrijeme od četiri godine, kao predstavnik radnika, BOŽO GALIĆ iz Josipovca, Braće Radić 12, OIB: 75825532366.
* Imenovani će stupiti na dužnost na dan 30. svibnja 2015. godine

**Ad 11.**

Za revizora Društva za 2015. godinu imenuje se tvrtka “Deloitte” d.o.o. Zagreb.